Şedinţă importantă, în aceste momente, la instanţa supremă. Judecătorii care conduc secţiile Înaltei Curţi de Casaţie şi Justiţie au decis să sesizeze Curtea Constituţională în ceea ce priveşte legile Justiţiei, înainte ca acestea să fie promulgate.

Decizia a fost luată în urma Adunării Generale de joi, ora 13.00, şi priveşte privind Statutul magistraților. Decizia vine după ce Senatul a adoptat, marţi, în calitate de for decizional, legea privind statutul judecătorilor şi procurorilor.

Majoritatea PSD-ALDE, susținută de UDMR, a decis continuarea dezbaterilor la Statutul judecătorilor și procurorilor în timp ce trebuia să înceapă ședința comună dedicată bugetului pe 2018. Propunerea a fost formulată de senatorul PSD Șerban Nicolae. Practic, prin acceptarea acesteia, senatorii au încălcat prevederile Regulamentului activităților comune ale Camerei Deputaților și Senatului.